b'\n_START_ARTICLE_\nJuri Mihhaljov\n_START_PARAGRAPH_\nJuri Mihhaljov  (28. juuni 1947 \xc5\xa0ventoji (Leedu) (teiste andmete j\xc3\xa4rgi T\xc5\xa1ernivtsi (Ukraina)) \xe2\x80\x93 11. m\xc3\xa4rts 2019 Narva) oli Eesti lavastaja, Narva teatri Ilmarine asutaja ja kunstiline juht._NEWLINE_1971. aastal Mihhaljov l\xc3\xb5petas T\xc5\xa1ernivtsi Riikliku \xc3\x9clikooli slaavi filoloogia erialal ja 1975. aastal Leningradi Riikliku Kultuuriinstituudi rahvateatri lavastaja erialal. 1978. aastal kolis ta Narvasse ning t\xc3\xb6\xc3\xb6tas pealavastajana ja kunstilise juhina Narva Rahvateatris (alates 1989 \xe2\x80\x93 teater Ilmarine)._NEWLINE_Alates 1993. aastast oli Juri Mihhaljov Eesti Lavastajate Liidu liige. Ta lavastas 75 etendust ja on 48 lavastuse autor. Omi n\xc3\xa4idendeid kirjutas ta pseudon\xc3\xbc\xc3\xbcmi Petr Rimski all oma abikaasa neiup\xc3\xb5lvenime j\xc3\xa4rgi.'